Mai kolmandal nädalalõpul toimub Luksemburgis veel üks laululaager. Kulkast toetus saadud, dirigentidele piletid leitud, homme läheme tõenäolist kontserdikohta vaatama. Alul tõrksad, kuid hiljem otsekui üles sulanud linnaametnikud tunnistasid, et ega neil ju polegi siin kooridele midagi pakkuda peale selle, et minge pakkuge kirikutesse või siis võtke konservatooriumi saal. Hehee, viimase üür olevat kõigest 2000€ :) Ühise ajurünnaku tulemusel valiti välja kolm võimalikku vabaõhukohta, millest kahe omanik ehk kohalik "teatritevalitsus" suhtus asjasse väga soojalt ning neist ühes pakutakse vihma korral ka siseruumi. Loodame, et see meile tõesti ka sobib ja saame homme kaubale.